Claud er en rutinert Airbnb-vertinne. Før reisen sendte hun både adresse, forklaringer for raskeste, enkleste og rimeligste måte for å komme seg til leiligheten hennes. Kommunikasjonen var rask og god helt fra forespørselen om bestilling, frem til jeg forlot hjemmet hennes.

Rommet Claud leier ut virker større i virkeligheten enn på bildene. Utsikten fra leiligheten er fremragende, med Manchester sentrum som utsikt fra soverommet. Sengen var fremragende. Standarden på leiligheten var som forventet ut fra bildene, og tilbydde nøyaktig det jeg hadde bruk for i løpet av oppholdet mitt. Det eneste minuset med leiligheten, var at veien nedenfor blokken er såpass trafikkert at støyen kan bli forstyrrende om soveromsvinduet er åpent om natten. Når vinduet er lukket, er leiligheten for øvrig stille og rolig.

Leilighetens plassering (ca 10 minutter å gå til sentrum, 30 minutter til Old Trafford) samt vertinnens "airbnb-profesjonelle" fremtoning gjør Clauds leilighet til et anbefalt overnattingssted i Manchester.